stanford-oval/wikipedia huggingface dataset:
Henrik Cederlöf
Teoksia

Ur Ekenäs hävder: Riktlinjer ur Ekenäs stads ekonomiska historia ; Industriella infättningar i Ekenäs. Ekenäs 1946
Uppsatslära för mellanstadiet. Ekenäs tryckeri, Ekenäs 1961, 2. utvid. uppl. 1964
Stilstudier i Runar Schildts novellistik, Åbo Akademin väitöskirja. Skrifter utgivna av Svenska litteratursällskapet i Finland 422. Helsingfors 1967
Västnyländska ungdomsringen 1917-1967. Ekenäs 1968
Nej till nyvänstern: Marginalanteckningar. Ekenäs 1969
Runar Schildt: Noveller : Ett urval med inledning, kommentarer och arbetsuppgifter av Henrik Cederlöf : En antologi för gymnasiet. Ekenäs tryckeri, Ekenäs 1969
Nyländska öden 3: Jonatan Reuter och hans skärgårdsberättelser. Ekenäs tryckeri, Ekenäs 1972
Ekenäs stads svenska folkskola 1873-1973: en jubileumsskrift. Ekenäs 1973
Skolhistoriskt arkiv: uppsatser och urkunder 12 ; utg. av Svenska skolhistorska föreningen i Finland ; utarb. av Henrik Cederlöf och Olle Sirén ; redaktionskommitté Gösta Cavonius et. al. Ekenäs 1973
Strukturer i sakprosa : skrivträning för gymnasiet. Söderström, Helsingfors 1975
När Ekenäs var utrymt. Västnyländska kultursamfundets skrifter 1. Ekenäs 1985
Farleder och lotsplatser i Ekenäs skärgård. Ekenäs tryckeri, Ekenäs 1986, 2. uppl. 1989
Folkliga kultursträvanden i Västnyland för 100 år sedan. Västnyländska kultursamfundets skrifter 3. Ekenäs 1988
Ingå 650 år / Inkoo 650 vuotta ; kirj. Henrik Cederlöf ym. ; toim. Leif Sundström. Inkoon kunta, Inkoo 1988
Ekenäs stads historia. Del 4, 1930-1980. Ekenäs stad, Ekenäs 1993
Skärgård. Ekenäs tryckeri, Ekenäs 1994
Hjälpande bröder : Krigsinvalidernas brödraförbund Ekenäsnejdens avdelning r.f. 1945-1995 : en jubileumsskrift. Krigsinvalidernas brödraförbund Ekenäsnejdens avdelning, Ekenäs 1995
Nylands brigad och Dragsvik garnison: en historisk översikt 1940-1995. Nylands brigads gille, Ekenäs 1996
John William Nylander - aktivist och författare : en minnesteckning. Skrifter utgivna av Svenska folkskolans vänner vol. 150. Helsingfors 1997
Ekenäs segelsällskap 1897-1997: hundraårsskrift. Ekenäs segelsällskap, Ekenäs 2000
Ekenäsnejdens krigsveteraner r.f. 1970-2000 ; historisk översikt av Henrik Cederlöf. Ekenäsnejdens krigsveteraner, Ekenäs 2000
Vattenvägar och fornlämningar i Snappertuna. H. Cederlöf, Ekenäs 2001
SFV:s fonder 1882-2002: människor och händelser ; huvudförfattare: Henrik Cederlöf. Skrifter utgivna av Svenska folkskolans vänner vol. 165. Helsingfors 2002
Ursvensk: ett liv i modersmålets tjänst. Schildt, Helsingfors 2004
Palkinnot

Svenska kulturfondenin palkinto 1981
Axel Olof Freudenthal -mitali 2007
Irving Thalberg

| Irving Thalberg |
| --- | --- |
 Thalberg kuvattuna noin vuonna 1930.
Henkilötiedot
Syntynyt: 30. toukokuuta 1899 New York City, New York
Kuollut: 14. syyskuuta 1936 (37 vuotta) Santa Monica, Kalifornia
Kansalaisuus:  Yhdysvallat
Ammatti:  elokuvatuottaja
Puoliso:  Norma Shearer (1927–1936)
Lapset:  Irving Grant, Jr. (1930–1987) Katherine (1935–2006)
Irving Grant Thalberg (30. toukokuuta 1899 New York City, New York – 14. syyskuuta 1936 Santa Monica, Kalifornia) oli yhdysvaltalainen elokuvatuottaja, joka oli 1924–1936 Metro-Goldwyn-Mayer-yhtiön ensimmäinen tuotantopäällikkö. Hänelle annettiin lempinimi "The Boy Wonder", joka kuvasti yhtäältä hänen nuoruuttaan, toisaalta tuottajan kykyä löytää parhaat käsikirjoitukset, näyttelijät ja elokuvantekijät. MGM:n vuosina hän tuotti menestyselokuvan toisensa perään.
Thalberg oli Hollywoodissa erittäin arvostettu tuottaja ennen kaikkea lahjakkuutensa mutta myös vaatimattomuutensa takia. Tuottajana hänen nimeään ei koskaan mainittu elokuvien alkuteksteissä. Thalberg sairastui keuhkokuumeeseen ja kuoli vain 37-vuotiaana. Kuolemansa jälkeen Thalbergista on tullut yksi Hollywoodin suurista legendoista.
Thalberg oli sukutaustaltaan saksanjuutalainen. Hän oli naimisissa näyttelijä Norma Shearerin kanssa. Pari sai kaksi lasta.
Yhdysvaltain elokuva-akatemia perusti 1937 Irving G. Thalbergin muistopalkinnon, joka jaetaan ansioituneille tuottajille.
Filmografia > Muut työt

| Muut työt> Vuosi | Muut työt> Suomenkielinen nimi | Muut työt> Alkuperäinen nimi | Muut työt> Elokuvalaji | Muut työt> Työ |
| --- | --- | --- | --- | --- |
| 1922 |  | The Dangerous Little Demon | elokuva | käsikirjoittajana |
| 1922 | Loukku | The Trap | elokuva | käsikirjoittajana; vain tarina |
| 1925 |  | 1925 Studio Tour | lyhyt dokumenttielokuva | esiintyjä; oma itsensä |
| 1929 | Queen Kelly – Kuningatar Kelly | Queen Kelly | elokuva | yksi ohjaajista |
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Työ | Palkinnot ja ehdokkuudet> Tulos | Palkinnot ja ehdokkuudet>  |
| --- | --- | --- | --- | --- |
| Photoplayn kunniamitali | Vuoden paras elokuva | Suuri paraati (1925) | Voitto |  |
| Oscar-palkinto | Ainutlaatuinen ja taiteellinen tuotannon laatu | Kansan mies (1928) | Ehdokkuus |  |
| Oscar-palkinto | Paras elokuva | Broadwayn sävel (1929) | Voitto |  |
| Oscar-palkinto | Paras elokuva | Hollywood revue 1930 (1929) | Ehdokkuus |  |
| Oscar-palkinto | Paras elokuva | Eronneita (1930) | Ehdokkuus |  |
| Oscar-palkinto | Paras elokuva | Kymmenen vuoden tuomio (1930) | Ehdokkuus |  |
| Oscar-palkinto | Paras elokuva | Valkoinen jumalatar (1931) | Ehdokkuus |  |
| Oscar-palkinto | Paras elokuva | Mestari (1931) | Ehdokkuus |  |
| Oscar-palkinto | Paras elokuva | Grand Hotel (1932) | Voitto |  |
| Oscar-palkinto | Paras elokuva | Sydämen voitto (1932) | Ehdokkuus |  |
| Photoplayn kunniamitali | Vuoden paras elokuva | Sydämen voitto (1932) | Voitto |  |
| Oscar-palkinto | Paras elokuva | Elämän unelma (1934) | Ehdokkuus |  |
| Photoplayn kunniamitali | Vuoden paras elokuva | Elämän unelma (1934) | Voitto |  |
| Oscar-palkinto | Paras elokuva | Kapina laivalla (1935) | Voitto |  |
| Oscar-palkinto | Paras elokuva | Romeo ja Julia (1936) | Ehdokkuus |  |
| Oscar-palkinto | Paras elokuva | Hyvä maa (1937) | Ehdokkuus |  |

| Muut palkinnot, ehdokkuudet ja kunniat> Vuosi | Muut palkinnot, ehdokkuudet ja kunniat> Palkinto | Muut palkinnot, ehdokkuudet ja kunniat> Tulos | Muut palkinnot, ehdokkuudet ja kunniat>  | Muut palkinnot, ehdokkuudet ja kunniat>  |
| --- | --- | --- | --- | --- |
| 1960 | Tähti Hollywood Walk of Famelle elokuvaurasta (osoitteessa 7006 Hollywood Boulevard) | Voitto |  |  |
| 2008 | Online Film & Television Association: OFTA Film Hall of Fame | Voitto |  |  |
Aiheesta muualla

Irving Thalberg Internet Movie Databasessa. (englanniksi)
Hubert Maga

Hubert Maga vuonna 1961.
Coutoucou Hubert Maga (10. elokuuta 1916 Parakou, Dahomey – 8. toukokuuta 2000 Cotonou, Benin) oli dahomeylainen poliitikko, joka toimi Dahomeyn (vuodesta 1975 Benin) presidenttinä 1960–1963 ja uudelleen 1970–1972.
Maanviljelijäperheen poika Maga opiskeli opettajaksi ja toimi rehtorina ja Dahomeyn opettajajärjestön johtajana. Hänet valittiin 1951 Dahomeyn edustajaksi Ranskan kansalliskokoukseen. Hän ei halunnut liittyä mihinkään Ranskan puolueista, vaan toimi itsenäisten siirtomaaedustajien ryhmässä (Indépendents d’outre-mer). Maga valittiin Dahomeyn paikallishallituksen työministeriksi 1957 ja kaksi vuotta myöhemmin pääministeriksi. Hänen monesta puolueesta yhdistynyt Parti dahoméen de l’unité (PDU) -puolueensa sai vuoden 1960 vaaleissa vaalitavan ansiosta haltuunsa sekä lainsäädäntö- että toimeenpanovallan vasta itsenäistyneessä maassa. Maga yhdisti Dahomeyn löyhään liittoon Nigerin, Norsunluurannikon ja Ylä-Voltan (nyk. Burkina Faso) kanssa.
Magan syrjäytti 1963 vallankaappauksessa armeijan esikuntapäällikkö Christophe Soglo, mutta nimitti hänet hallituksensa ministeriksi. Pian Soglo kuitenkin syytti Magaa itseensä kohdistuneesta murhayrityksestä ja korruptiosta. Maga oli vangittuna vuoteen 1965 asti ja sitten maanpaossa vuoteen 1970 asti, ensin Togossa ja sitten Ranskassa.
Vuonna 1970 Maga palasi kotimaahansa johtamaan kolmen hengen presidenttineuvostoa, jonka muut jäsenet olivat Justin Ahomadégbé-Tomêtin ja Sourou Migan Apithy. Kahta vuotta myöhemmin, kun presidenttivuorossa oli Ahomadégbé, tämän hallinnon kumosi Mathieu Kérékou. Maga ja muut kolmikon jäsenet pidettiin kotiarestissa vuoteen 1981 saakka, minkä jälkeen Maga ei enää palannut julkisiin tehtäviin.
Käännös suomeksi
Honolulu + 1 Hour

| Honolulu + 1 Hour Dave Lindholm Lights |
| --- | --- | --- |

Studioalbumin tiedot
 Julkaistu: 8. lokakuuta 2021
 Kesto: 38.45
 Levy-yhtiö: Emsalö Music
Dave Lindholmin muut julkaisut
| Dave Lindholm Lights 2021 | Honolulu + 1 Hour 2021 | Laulu & kitara 2022 |
Honolulu + 1 Hour on Dave Lindholm Lights -yhtyeen studioalbumi, joka ilmestyi 8. lokakuuta 2021.
Kappaleet

Woodman Dance – 4.00
Happy Corner – 2.16
Just Remember – 3.29
Gramophone – 3.14
Too Many Flashlights – 3.42
Ghost Town King – 3.53
One Is a Robot – 3.51
Last Season – 5.24
Go to Joan – 6.11
Sunday Flower Sounds – 2.39
Kokoonpano

Dave Lindholm - laulu & kitara
Tommi Laine - kitara
Mikko Löytty - basso
Juppo Paavola - rummut
Arvostelut

Desibeli.net:
Soundi:
Hubert Minnis

Bahaman pääministeri Hubert Minnis.
Hubert Minnis (s. 16. huhtikuuta 1954) on bahamalainen poliitikko, joka on toiminut toukokuusta 2017 Bahaman pääministerinä.
Minnis on toiminut aiemmin Bahaman terveysministerinä ja häntä on kutsuttu lempinimellä "Doc".
Bahaman parlamenttivaaleissa toukokuussa 2017 Minnisin johtama oppositiossa ollut FNM-puolue sai murskavoiton. Se sai 35 parlamentin 39 paikasta ja hallitusvallassa ollut pääministeri Perry Christien johtama PLP sai vain neljä paikkaa. Vaalien jälkeen oppositiojohtaja Hubert Minnisistä tuli Bahaman neljäs pääministeri sen jälkeen, kun saariryhmä itsenäistyi Britannian alaisuudesta vuonna 1973.
Hiroshi Suzuki (pasunisti)

| Hiroshi Suzuki> 鈴木 弘.Henkilötiedot |
| --- | --- |
Syntynyt: 12. marraskuuta 1933 Yokohama, Japani
Kuollut: 16. tammikuuta 2020 (86 vuotta) Las Vegas, Nevada, Yhdysvallat
Ammatti:  muusikko
Muusikko
Tyylilajit:  jazz
Soittimet:  pasuuna
Levy-yhtiöt:  Columbia
  [ Muokkaa Wikidatassa ] [ ohje ]  
Hiroshi Suzuki (jap. 鈴木 弘, Suzuki Hiroshi; 12. marraskuuta 1933 Yokohama, Japani – 16. tammikuuta 2020 Las Vegas, Nevada, Yhdysvallat) oli japanilainen jazzpasunisti.
Suzuki muutti Yhdysvaltoihin 38-vuotiaana soittaakseen orkesterinjohtajan sekä rumpalin Buddy Richin kanssa. Suzuki asui Las Vegasissa. Vuonna 1975 hän palasi Japaniin ja äänitti esikoisalbuminsa Cat (1976) viisi kappaletta. Albumi julkaistiin 26. heinäkuuta 1976, muttei saanut merkittävää huomiota. Albumi on myöhemmin saanut merkittävämpää huomiota ja vuonna 2015 Columbia Records julkaisi sen uudelleen.
Suzuki kuoli 16. tammikuuta 2020 Las Vegasissa. Hän oli kuollessaan 86-vuotias.
Diskografia > Studioalbumit

Cat (1976)
Heikki Haasmaa

| Heikki Haasmaa> Henkilötiedot |
| --- | --- |
Kansalaisuus:  Suomi
Muut tiedot
Yritys:  Sitowise
Asema:  toimitusjohtaja
Lapset:  1
Heikki Haasmaa on suomalainen yritysjohtaja, joka on toiminut keväästä 2022 lähtien Sitowisen toimitusjohtajana. Koulutukseltaan hän on diplomi-insinööri.
Ura

Haasmaa valmistui diplomi-insinööriksi Teknillisestä korkeakoulusta vuonna 2003 pääaineenaan konetekniikka. Diplomityönsä hän teki Koneelle, jossa hän työskenteli yhteensä parikymmentä vuotta. Vuonna 2013 hän aloitti Koneen Suomen ja Baltian yhtiöiden toimitusjohtajana. Vuodesta 2017 lähtien hän vastasi yhtiön globaalista huoltoliiketoiminnasta, joka työllisti 30 000 ihmistä.
Vuonna 2022 hän siirtyi Sitowisen toimitusjohtajaksi.
Tunnustuksia

Haasmaa sai vuonna 2014 kunniamaininnan Vuoden Nuori Johtaja -kilpailun pääsarjassa. Hänet palkittiin myös Teknologiateollisuuden Vuoden Nuorena Johtajana.
Yksityiselämä

Haasmaalla on avopuoliso ja yksi lapsi.
Aiheesta muualla

Haasmaan LinkedIn-profiili
Hilarie Burton

| Hilarie Burton |
| --- | --- |

Henkilötiedot
Syntynyt: 1. heinäkuuta 1982
Puoliso:  Jeffrey Dean Morgan
Näyttelijä
Merkittävät roolit:  Peyton Sawyer (Tunteet pelissä)
Aiheesta muualla
IMDb
Hilarie Ross Burton (s. 1. heinäkuuta 1982 Sterling Park, Virginia, Yhdysvallat) on yhdysvaltalainen näyttelijä, joka tunnetaan muun muassa roolistaan Peyton Sawyerina televisiosarjassa Tunteet pelissä. Burton on myös toiminut VJ:nä MTV:llä.
Burton on seurustellut vuodesta 2009 lähtien näyttelijä Jeffrey Dean Morganin kanssa. Parilla on maaliskuussa 2010 syntynyt poika.. Vuonna 2018 pari sai tytön, ja he menivät naimisiin vuonna 2019.
Filmografia

Dawson’s Creek (2002) – VJ (Jakso 512)
Our Very Own (2005) – Bobbie Chester
Normal Adolescent Behavior (2007) – Ryan
The List (2007) – Jo Johnston
Solstice (2008) – Alicia
Tunteet pelissä (One Tree Hill) – Peyton Sawyer (94 jaksoa 2003–2008)
Mehiläisten salaisuudet (The Secret Life of Bees, 2008) – Deborah Owens
Kovat kaulassa (White Collar) – Sara Ellis (25 jaksoa 2010–2013)
Extant – Anna Schaefer (6 jaksoa 2015)
Aiheesta muualla

Kuvia tai muita tiedostoja aiheesta Hilarie Burton Wikimedia Commonsissa
Hilarie Burton Internet Movie Databasessa. (englanniksi)
Hilarie France – ranskalainen fanisivusto (Arkistoitu – Internet Archive) (ranskaksi)
Hornblendiitti

Puolalaista hornblendiittia
Hornblendiitti on plutoninen kivilaji, joka koostuu pääasiassa sarvivälkkeestä. Se on väriltään tummanvihreää, melkein mustaa. Runsaasti sarvivälkettä sisältävät kivet ovat harvinaisia. Jos sarvivälke on kiven hallitseva mineraali, se luokitellaan hornblendiitiksi. Hornblendiitteihin kuuluu muun muassa granaattihornblendiitti, jossa granaatti on toinen hallitseva mineraali.[lähde? ]
Hendrick Motorsports

Rick Hendrick
Hendrick Motorsports (HMS) tai entinen All-Star Racing on Rick Hendrickin vuonna 1984 perustama kilpa-autojoukkue Yhdysvalloissa. Tällä hetkellä joukkue kilpailee NASCAR Sprint Cup Seriesissa. Joukkue on voittanut ennäykselliset 13 kuljettajien mestaruutta (1995, 1996, 1997, 1998, 2001, 2006, 2007, 2008, 2009, 2010, 2013, 2016, 2020). Huhtikuuhun 2021 mennessä joukkue on saavuttanut 265 voittoa NASCAR Cup seriesissa.
Kilpailijoita

Kyle Larson (5)
Chase Elliott (9)
Alex Bowman (48)
William Byron (24)
Aiheesta muualla

Wikimedia Commonsissa on kuvia tai muita tiedostoja aiheesta .
https://www.nascar.com/racing-teams/hendrick-motorsports/
virallinen sivusto
Hiekka (täsmennyssivu)

Hiekka voi tarkoittaa ainakin seuraavia asioita:
hiekka, melko hienojakoinen ja tasarakeinen kivilajien rapautuessa syntynyt maalaji
Hiekka, Apulanta-yhtyeen albumi
Hiekka, entinen Viipurin kaupunginosa.
Sukunimi

Kustaa Hiekka (aik. Gustaf Lindell, 1855–1937), suomalainen kultaseppä ja kunnallispoliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hiekka”, voi hakea sivunnimihaulla, laajalla sivunnimihaulla tai tekstihaulla.
Hapsikat

| Hapsikat |
| --- | --- |
 Hapsikkalajeja teoksessa Bilder ur Nordens Flora.
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Yksisirkkaiset
Lahko::  Alismatales
Heimo::  Hapsikkakasvit Ruppiaceae  Horan.
Suku::  Hapsikat Ruppia  L.
Katso myös
   Hapsikat Wikispeciesissä   Hapsikat Commonsissa 
Infobox OKNimi-testi OK: 
Hapsikat (Ruppia) on vesikasvisuku Alismatales-lahkossa. Se kuuluu ainoana sukuna hapsikkakasvien (Ruppiaceae) heimoon. Aiemmin hapsikat on sijoitettu toisinaan vitakasveihin (Potamogetonaceae). Suku on nimetty saksalaisen Heinrich Bernard Ruppin (1688–1719) mukaan.
Hapsikoita on enintään kymmenen lajia, joita kasvaa kosmopoliittisesti merissä kaikkien mantereiden rannikoilla. Eurooppaa lukuun ottamatta hapsikoita tavataan myös makeissa vesissä. Suomessa hapsikoita kasvaa harvinaisina Itämeren rannikoilla murtovedessä Virolahdelta Keski-Pohjanmaalle.
Morfologisia ja anatomisia tuntomerkkejä

Hapsikat kasvavat usein murtovedessä tai makeassa vedessä uposkasveina. Niiden juuret ovat haarautumattomia ja varret nivelikkäitä; nivelvälit (internodit) ovat hyvin kehittyneet. Lehdet ovat kahteen riviin järjestyneitä, sahaisia, yksisuonisia, tupessa ei ole kielekettä, sen sijaan on korvakemainen muodostuma. Kukinto on tähkämäinen ja siinä on kaksineuvoisia kukkia. Siitepölyhiukkaset ovat pitkänomaisen kaarimaisia ja niissä on kolme ituaukkoa. Varrellisia ja erillisiä emilehtiä on 2–16, tavallisesti neljä. Ne ovat vartalottomia, ja luotti on enemmän tai vähemmän kilpimäinen. Siemenaiheiden siitereikä eli mikropyle on molempien kalvojen eli integumenttien muodostama (bistomaalinen), ja laitasolukko on noin seitsemän solukerroksen paksuinen. Hedelmä on kannellinen pikku luumarja. Siemenkuori (testa) on kaksikerroksinen; ulomman kerroksen solut ovat kookkaita ja niiden soluseinissä on haaraisia ulokkeita. Siemenessä on endospermi eli siemenvalkuainen (ns. helobiaalista tyyppiä), ja sirkkajuuri on lateraalinen. Hapsikoiden kromosomiluku on n = 8–12, 15.
Hapsikoiden taksonomiaa

Hapsikat ovat läheisiä sukulaisia heimolle Cymodoceaceae, johon ne voitaisiin yhdistää. Heimot muodostavat yhteisen kladin eli kehityslinjan, jota määrittävät lehtien sahalaitaisuus, kukan vastakohtaisuus, mikä on syntynyt kukkaosien surkastumisen myötä, ja hetiön kaksilukuisuus.
Vesilinnut syövät hapsikoiden hedelmiä, joten kaukolevintä on lajeilla hyvin todennäköistä ja lajit risteytynevät helposti. Siksi on vaikeaa päästä selville lajien todellisesta määrästä. Suomessa esiintyy kaksi hapsikkalajia: merihapsikka ja kiertohapsikka. Ne ovat hentoja uposkasveja, joilla on pitkät rihmamaiset lehdet.
Hapsikoiden taksonomiaa > Lajeja

Ruppia didyma
Ruppia drepanensis
Ruppia filifolia
merihapsikka (Ruppia maritima)
Ruppia megacarpa
Ruppia polycarpa
kiertohapsikka (Ruppia spiralis, syn. R. cirrhosa)
Ruppia tuberosa
Aiheesta muualla

Suomen Lajitietokeskus: Hapsikat – Ruppia
Hirvaskosken koulu

| Hirvaskosken koulu> Hirvaskosken kansakoulu |
| --- | --- |
 Uusi Hirvaskosken koulurakennus vuonna 1954. Kuvassa urakoitsija Antti Kauppila miehineen.
Osoite:  Jussintie 10 93270 Sotkajärvi
Sijainti:  Hirvaskoski, Pudasjärvi
Valmistumisvuosi:  1955 (nykyinen koulurakennus)
Urakoitsija:  Antti Kauppila
Omistaja:  Pudasjärven kaupunki
Käyttäjä:  Pudasjärven kaupungin Hirvaskosken koulu
Julkisivumateriaali:  puu
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hirvaskosken koulu on Pudasjärven kaupungissa Hirvaskosken kylässä sijaitseva peruskoulu. Nykyinen vuonna 1955 valmistunut koulurakennus sijaitsee valtatien 20 ja kantatien 78 risteyskohdassa.
Koulussa annetaan esiopetusta sekä perusopetusta luokka-asteille 1–6. Lukuvuoden 2020–21 alussa oppilaita koulussa oli yhteensä 74. Koulun rehtorina toimii Jukka Lehto.
Historia

Vuonna 1895 Iinattijärven kylään päätettiin perustaa kiertävä kansakoulu, jolloin ehdoksi asetettiin valtion avun saaminen sekä opettajan palkkaaminen että opetusvälineiden hankinta. Samaan aikaan hirvaskoskelainen agronomi Hjalmar Holmström ilmoitti, että aikoisi maksaa opettajan palkan lähes kokonaan asuntoineen ja muine tarpeineen, sillä edellytyksellä että kansakoulu siirrettäisiin pysyvästi Hirvaskoskelle. Iinattijärven kyläläiset eivät pitäneet päätöksestä, ja tekivät valituksen Oulun läänin kuvernöörille.
Koulutyö oli tarkoitus aloittaa heti, kun valtionapu oli varmistettu. Samaan aikaan agronomi Holmström kuoli, joka vaikutti valtioavun saamiseen. Tämä johtui siitä, että kunta tai kukaan muu ei sitoutunut vastaamaan Hollströmin tavoin koulun ylläpitämisestä. Tämän takia kuntakokouksessa päätettiin kansakoulu sijoittaa takaisin Iinattijärvelle.
Oppivelvollisuuden voimaantulon tultua vuonna 1921 alkoi tapahtua koulupiirissä muutoksia. Vuonna 1923 kansakouluvaliokunta laati esityksen, jonka pohjalta laadittiin seuraavana vuonna kunnanvaltuuston hyväksymä koulupiirijako, jossa Hirvaskosken koulupiiri erotettiin omaksi piirikseen. Hirvaskoskella koulu oli tarkoitus aloittaa vuoden 1931 alussa, johon mennessä myös oma koulurakennus oli tarkoitus rakentaa. Kyläläiset vaativat koulutyön aloittamisen jo vuonna 1926, mutta tämä kariutui. Vuonna 1927 vaatimukset uusittiin, ja kunnanvaltuusto päätti että Hirvaskoulun kansakoulu aloitti toimintansa elokuussa lopussa 1927 Augst Norbladilta vuokratuissa huoneissa.
Vuonna 1931 koulu siirrettiin Norbladin vuokrahuoneista kylän Rauhanyhdistyksen tiloihin. Koulua pidettiin siellä vuoteen 1955 asti, jonka jälkeen Hirvaskosken oma koulurakennus valmistui monien riitojen kautta nykyiselle paikalleen nykyisten valtatien 20 ja kantatien 78 risteyskohtaan.
Hubert Marie Pierre Dominique Barbier

Hubert Marie Pierre Dominique Barbier (s. 4. elokuuta 1932) on katolisen kirkon 18. syyskuuta 1955 vihitty ranskalainen pappi. Hän yleni piispaksi 13. joulukuuta 1980 saatuaan 6. lokakuuta nimityksen Annecyn hiippakunnan apulaispiispaksi ja Noban titulaaripiispaksi. Vuonna 1984 hän nousi Annecyn piispaksi.
Annecyn piispan tehtävät Barbier jätti vuonna 2000. Silloin hän siirtyi Bourges'n arkkipiispaksi, jona hän toimi, kunnes jäi eläkkeelle 11. syyskuuta 2007.
Aiheesta muualla

Catholic-hierarchy.org: Archbishop Hubert Marie Pierre Dominique Barbier (englanniksi)
Herra Huu

Herra Huu on kirjailija Hannu Mäkelän luoma kuvitteellinen henkilö. Herra Huu on omalaatuinen hahmo, joka muun muassa yrittää pelotella lapsia, mutta ei aina oikein onnistu siinä.
Herra Huu esiintyy seuraavissa kirjoissa:
Herra Huu (1973)
Herra Huu saa naapurin (1974)
Herra Huu muuttaa (1975)
Herra Huu, kukas muu (kokoelma, 1986)
Herra Huu matkoilla (1994)
Herra Huu hoitaa puutarhaa (2000)
Herra Huu, rouva Huu ja vauva Huu (2006)
Herra Huu pitää ravintolaa (2011)
Herra Huu ja Unen valtakunta (2020)
M. A. Numminen kuvaa Herra Huuta lastenlaulussa näin:
Elokuvassa Herra Huu – jestapa jepulis, penikat sipuliks Herra Huuta esittää M. A. Numminen.
Elokuvat ja televisiosarjat > Elokuvia

1973: Herra Huu – jestapa jepulis, penikat sipuliks
Elokuvat ja televisiosarjat > Teatteriesityksiä

Herra Huu - Lahden kaupunginteatteri
Elokuvat ja televisiosarjat > Televisiosarjoja

1990: Herra Huu (piirrossarja)
Hubert Louis Marie Félix Michon

Hubert Louis Marie Félix Michon (2. kesäkuuta 1927 – 14. toukokuuta 2004) oli katolisen kirkon 21. huhtikuuta 1957 vihitty pappi. Piispaksi hänet korotettiin vuonna 1983.
Pariisissa syntynyt Michon toimi vuosina 1983–2001 Rabatin hiippakunnan arkkipiispana Marokossa. Hän oli kuollessaan 76-vuotias.
Aiheesta muualla

Catholic-hierarchy.org: Archbishop Hubert Louis Marie Félix Michon (englanniksi)